ועדת הכספים, כנסת 20, פרוטוקול מספר 711, 2017-05-23 12:20

משה גפני: אני מחדש את הישיבה.

משה גפני: אנחנו עוסקים בתיקון תקנון הבורסה – תיקונים בכללי המסחר בשל הרפורמה במדדי המניות.

משה גפני: מי מציג את התיקון?

<אורלי קורן: אני מרשות ניירות ערך, מן הפיקוח על הבורסה.

<אורלי קורן: צהרים טובים.

<אורלי קורן: זה תיקון קצר מאוד.

<אורלי קורן: יש לנו פה את תיקון תקנון הבורסה.

<אורלי קורן: הרפורמה במדדים נכנסה לתוקף כבר בפברואר 2017.

<אורלי קורן: יש לנו פה תיקון אחד, "מדד תל-אביב 25" הפך להיות "מדד תל-אביב 35" ויש פה פרט טכני, שבאחד מן הכללים עדיין יש את מדד "תל-אביב 25" ואנחנו מבקשים לתקן את זה ל"מדד תל-אביב 35".

<אורלי קורן: זה התיקון.

משה גפני: מה זה אומר?

<אורלי קורן: המדדים השתנו כבר בפברואר 2017.

<אורלי קורן: העברנו פה את כל הרפורמה ב-2016, את כל הכללים שינינו.

<אורלי קורן: הרפורמה כבר נכנסה לתוקף.

<אורלי קורן: "מדד תל-אביב 25" השתנה, אבל בכללים הכתובים פה לגבי כללי המסחר עדיין כתוב "מדד תל-אביב 25", לכן אנחנו מבקשים לשנות את זה למדד הקיים היום, שהוא "מדד תל-אביב 35".

משה גפני: טוב.

משה גפני: אתם רוצים להוסיף דבר מה?

משה גפני: לא.

משה גפני: אייל לב ארי, אני צריך לאשר את תיקון התקנון?

<אייל לב ארי: כן.

<אייל לב ארי: זו פעם האחרונה שתצטרך.

<אייל לב ארי: אחרי התיקון של השינוי המבני בבורסה הורדנו את הצורך לקבל את אישור ועדת הכספים על זה.

משה גפני: לא אצטרך לאשר את זה אבל דברים אחרים כן נצטרך לאשר.

משה גפני: מי בעד אישור תיקון תקנון הבורסה?

משה גפני: ירים את ידו.

משה גפני: בעד – 1

משה גפני: נמנעים – אין

משה גפני: אני מבקש להודיע שהתיקון לתקנון הבורסה שביקשה רשות ניירות ערך אושר פה אחד.

<אייל לב ארי: מי שמבקש את האישור זה הבורסה.

משה גפני: בסדר, אבל הביאה אותו רשות ניירות ערך.

<אייל לב ארי: רשות ניירות ערך הציגה את התיקון אבל בעצם מי שמבקש את האישור זה הבורסה.

משה גפני: על כל פנים, תיקון התקנון אושר.

משה גפני: תודה רבה לכם.

משה גפני: הישיבה נעולה.